Diari Oficial de la Generalitat Valenciana


Sumari del DOGV 5228, del 28-03-2006 (2006/3469)

DECRET 40/2006, de 24 de març, del Consell de la Generalitat, pel qual es regula l'activitat pesquera en la reserva marina de l'Illa de Tabarca.
------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2006/03/24/40/dof/vci/html**

### Dades del document

Número de DOGV
:   5228

Data del DOGV
:   28-03-2006

Secció del DOGV
:   I. DISPOSICIONS GENERALS

Número del document
:   2006/3469


Data del document
:   24-03-2006

Organisme emissor
:   Conselleria d'Agricultura, Pesca i Alimentació

Tipus de document
:   Decret

Anàlisi jurídica

 Descriptors 

:   * reserva natural
    * legislació
    * indústria pesquera

DECRET 40/2006, de 24 de març, del Consell de la Generalitat, pel qual es regula l'activitat pesquera en la reserva marina de l'Illa de Tabarca. [2006/3469]  
L'Orde de 4 d'abril de 1986, de la Conselleria d'Agricultura i Pesca, va establir una reserva marina a l'Illa de Tabarca. Posteriorment, la Llei 9/1998, de 15 de desembre, de la Generalitat, de Pesca Marítima de la Comunitat Valenciana, li va donar la qualificació de Reserva Marina d'Interés Pesquer.  
L'Orde de 15 de juny de 1988, de la Conselleria d'Agricultura i Pesca, va crear una Comissió de Seguiment per coordinar les actuacions en esta reserva. En l'última reunió de la Comissió de Seguiment s'ha instat la Conselleria d'Agricultura, Pesca i Alimentació perquè establisca limitacions a la pesca recreativa, estimant-se la conveniència d'esta mesura amb la finalitat de tindre el mateix règim de regulació que ja existix en les aigües exteriors d'esta reserva.  
El present decret deriva de la necessitat de modificar l'article 4 de l'Orde de 4 d'abril de 1986, de la Conselleria d'Agricultura i Pesca, per la qual es va establir una reserva marina a l'Illa de Tabarca.  
Per això, a proposta del conseller d'Agricultura, Pesca i Alimentació, conforme amb el Consell Jurídic Consultiu de la Comunitat Valenciana i amb la deliberació prèvia del Consell de la Generalitat, en la reunió del dia 24 de març de 2006,  
DECRETE  
Article únic  
Dins de la reserva marina queda prohibida qualsevol extracció de flora o fauna marina i l'exercici de qualsevol modalitat de pesca professional i recreativa.  
S'exceptua de la prohibició anterior:  
1er. El calament d'un màxim de deu morunes xirreteres en el sector oest de Tabarca entre els meridians que passen per l'escull Forat (al nord) i l'escull Negre (al sud) en els mesos de setembre a novembre de cada any.  
2n. La pesca professional amb arts menors d'ham utilitzant els aparells de llinya o curricà, definits en l'article 20 de la Llei 9/1998, de 15 de desembre, de la Generalitat, de Pesca Marítima de la Comunitat Valenciana, en el sector oest de la reserva delimitat en l'apartat anterior.  
3er. Les autoritzacions que puga atorgar la Direcció General de Pesca i Alimentació, de la Conselleria d'Agricultura, Pesca i Alimentació, per al desenrotllament de projectes d'investigació.  
DISPOSICIÓ DEROGATÒRIA  
Queden derogades quantes normes del mateix rang o d'un rang inferior s'oposen al present decret i, expressament, l'article 4 de l'Orde de 4 d'abril de 1986, de la Conselleria d'Agricultura i Pesca, per la qual es va establir una reserva marina a l'Illa de Tabarca.  
DISPOSICIONS FINALS  
Primera  
Es faculta el conseller competent en pesca marítima per a adoptar les normes de desplegament del present decret.  
Segona  
La present disposició entrarà en vigor l'endemà de la seua publicació en el Diari Oficial de la Generalitat Valenciana.  
València, 24 de març de 2006  
El president de la Generalitat,  
FRANCISCO CAMPS ORTIZ  
El conseller d'Agricultura, Pesca i Alimentació,  
JUAN GABRIEL COTINO FERRER


Còpia Permalink ELI